กรุงไทยมองหุ้นขาขึ้น1เดือนโกยกำไร5%
&#8220;กรุงไทย 10 เอ็ม 5+5% ทริกเกอร์&#8221; เข้าเป้าแรกโกยกำไร 5% ใน 1 เดือน มั่นใจหุ้นครึ่งปีหลังแตะ 1,200 จุด
10 ส.ค. 2554

“กรุงไทย 10 เอ็ม 5+5% ทริกเกอร์” เข้าเป้าแรกโกยกำไร 5% ใน 1 เดือน มั่นใจหุ้นครึ่งปีหลังแตะ 1,200 จุด
นายสมชัย บุญนำศิริ กรรมการผู้จัดการ บริษัทหลักทรัพย์จัดการกองทุน (บลจ.) กรุงไทย เปิดเผยว่า เมื่อวันที่ 25 ก.ค. 2554 บริษัทสามารถบริหารกองทุนเปิดกรุงไทย 10 เอ็ม 5+5% ทริกเกอร์ ฟันด์ (KT5P5) ได้ถึงเป้าหมายแรก โดยมีกำไรที่กำหนดไว้ 5% มูลค่าทรัพย์สินสุทธิต่อหน่วยลงทุนอยู่ที่ 10.6912 บาทต่อหน่วย กองทุนจึงจะจ่ายเงินคืนให้ผู้ลงทุนอัตรา 0.50 บาทต่อหน่วย ในวันที่ 26 ก.ค.
ทั้งนี้ ส่วนที่เหลือจะสะสมอยู่ในกองทุนเพื่อหาผลตอบแทนที่เหลืออีก 5% โดยกองทุนดังกล่าวจัดตั้งเมื่อวันที่ 24 มิ.ย.ที่ผ่านมา มีอายุประมาณ 10 เดือน นโยบายลงในตลาดหุ้นไทย
สำหรับแนวโน้มตลาดหุ้นครึ่งปีหลัง คาดว่าในระยะสั้นดัชนีอาจผันผวนจากแรงขายทำกำไร เพราะที่ผ่านมาดัชนีปรับตัวขึ้นค่อนข้างมาก โดยปัจจัยที่ต้องจับตามอง คือ ปัญหาหนี้สาธารณะในยุโรป และการขยายเพดานหนี้ของสหรัฐที่ยังตกลงกันไม่ได้ แต่ภาพรวมเชื่อว่าดัชนียังเป็นขาขึ้น คาดว่าดัชนีจะสามารถขึ้นไปที่ระดับ 1,200 จุด จากกำไรบริษัทจดทะเบียนที่คาดว่าจะเติบโตจากครึ่งปีแรกและหลายกลุ่มอุตสาหกรรมจะได้ประโยชน์จากนโยบายของรัฐ